Beszámoló
Faluszolga Kft 2010. május – 2011. május - közti időszak elvégzett munkáiról
A Faluszolga Kft tevékenysége a Vízmű üzemeltetése, valamint a községgazdálkodási feladatok között oszlik meg, amely igen szerteágazó.

Állandó feladataink: Piac működtetése, közútjaink, vízelvezetőárkok és a hozzájuk tartozó hidak átereszek karbantartása, járdaépítések, önkormányzati ingatlanok, telkek, közületek üzemeltetése, karbantartása, kaszálása, hulladék gyűjtése és elszállítása, parkok és virágszigetek gondozás, játszóterek karbantartása, újság és szórólap kihordása, szippantás, vízmű üzemeltetése, vízhálózat karbantartása- fejlesztése és az ezzel járó adminisztrációs és pénzbeszedési munkák Játszóterek karbantartása, ellopott eszközök pótlása.
Sülysáp település közútjain, árkain és a hozzájuk tartózó műtárgyakon (hidak, stb.) végzett munkálatok:

Karbantartás, közúti iszaplerakódások eltávolítása, útburkolati hibák javítása és pótlása.
Padkarendezés és javítási munkák történtek: a Kossuth Lajos, a Kiskókai, a Béke és a Balassi Bálint utcákban. Útépítési munkálatok zúzott kővel:
a Kinizsi Pál utcán 80m-en,
a Teleki Pál és a Széchenyi utca közötti kisköz 70 m-en,
a Hunyadi utca 40 m-en,
a Vak Bottyán utca 50 m-en,
a Dózsa György út végének 100m-e,
a Forrói Út végétől 200m,
a kisteleki út javítása 30m-en, illetve a jakabszállási földút javítása.

A 3-4-es kúthoz köves út építése, amely még egy új vaskaput is kapott. Hidak korlátainak javítása, festése, karbantartása. A téli időszakban hó eltolási, és síkosság mentesítési munkákat is elvégeztünk. A feladataink közé tartozik még a  P+R parkoló területének gondozása is. A 2010-es évben történt esőzések miatt a sápi bekötőnél keletkezett sárfolyam eltakarítása, eltávolítása és ugyanitt vízelvezető árok újra ásása és gát építése történt. A felszíni vízelvezető árkok karbantartása, átereszek iszaptól való és kitermeléssel járó megtisztítása. 2010-ben elkészült a szabadság utcai vízelvezető árok kiásása a vasúti töltéstől a Tápió-ig, amely vasúti peron elemekkel lett kikövezve. Lakossági járda program keretein belül összesen 690 méternyi járda épült, ami folyamatos munkát adott, az anyagkiszállítással és a keletkezz sitt elszállításával együtt. Intézményeinkben eszközpótlási, beszerzési, javítási, felújítási munkálatok folytak, valamint az épületek fűtőberendezéseinek üzemeltetése, illetve ezek szakszerű felügyelete. A tavalyi év felújítási munkái között meg kell említeni a Nepomuki Szent János szobor és környéke rendbetételét, a sápi hősi emlékmű és környékének kövezését, tereprendezését faültetéssel, és egy teljes ingatlan felújítást a Fő út 47-es szám alatti szolgálati lakásban, amelyben festés, mázolás, padlólapozás, csempézés, parkettacsiszolás és lakkozás, fűtésrendszer javítás, tereprendezés, kerítésépítés történt.
A belterületi gyepfelületek kaszálása folyamatosan, illetve a patakmeder kaszálása Alvégköz és a Kossuth Lajos utca között 2 alkalommal végeztük. A növényszigetek, virágfoltok létrehozása, öntözése, gyomtalanítása a többek között a közfoglalkoztatottak munkái között szerepelt. A közterületi fák, fasorok gallyazási munkái is adtak elfoglaltságot. A fakivágás és telepítés jelenleg is folyik, a 4 hektár csere terület fásítása, amiből 1.6 hektár domboldal teraszosítása földmunka gépekkel történik, illetve 2 hektár már be van ültetve facsemetékkel. Az elmúlt év favágási munkái között szerepelt a központi óvoda udvarán lévő veszélyes fa kivágása, illetve a Malom utcai ingatlanon lévő fák, szomszéd felé átlógó ágaiknak levágása és az előkert rendberakása.
Szintén napi munka a közterületen összegyűlt hulladék felszedése és elszállítása, a közterületi hulladék gyűjtők folyamatos ürítése, illetve a kül- és belterületi illegális hulladékszigetek felszámolása: Kókai út, Dűlők, Régi úri út, Petőfi utca vége. 2010 tavaszán a központi játszótér és környéke került kivitelezésre, majd a nyáron elkészült a kresz park is.
A vízmű feladatai a vízgépészeti munkák, vízórák leolvasása, számlázás és díj beszedés, valamint az üzemeltetéssel összefüggő nyilvántartás, és adatszolgáltatás.
A vízműnél folyamatosak a fejlesztések: A 3-as kút teljes felújítását követően a munkák a 4-es kút fúrásával és szivattyúcseréjével folytatódtak. A vezérlés is modernizálva lett, ami olcsóbb és biztonságosabb vízkitermelést eredményezett. A 4-es kút vízhálózatába történő bekötésével lényegesen javult a település vízellátása, jelenleg a központi vezérlő elektromos szekrény teljes modernizálása és cseréje folyik. Új tolózárak beépítésével, valamint a meglevők felújításával csökkenthető a csőtörés esetén kizárandó területek mérete. Eddig 2db új tolózár került beépítésre, illetve 14db felújításra. Folynak a tűzcsapok javításai is, amelyből 12db készült el, illetve 1db új került beépítésre a bölcsödénél. Tizenhárom darab új vízbekötés történt a bölcsödével együtt, 296db vízóra cseréje, 3db közkifolyó javítása és cseréje, 48db csőtörés, 8db gerinctörés, illetve 96 fm gerinc csere történt az elmúlt időszakban. Az elvégzett munkák, közé tartozik a víztározók mosatása, a tárózó gépaknai födém szigetelése, lejárati aknatető újragyártása, födém újrabetonozása. A tározó épületének födémszigetelése, festése, mázolása, lépcső melletti korlát újragyártása és kihelyezése. A tározó átesett továbbá egy statikai vizsgálaton, amely feltárt különböző szerkezeti sérüléseket, amik javítása folyamatban van. Szükségessé vált a vasút utca 154 szám alatti irodaépület (külső telep) felújítása (több évtizede nem volt) a tető átépítése, felújítása a sorozatos beázások miatt az irodák és mellékhelységek festése és mázolása, valamint a padlózat javítása, valamint a belső telepi iroda tisztasági festése, kisebb fekujjításokkal. Egyébb kisebb elvégzett munkák:

Vízelvezető rácsok készítése és javítása a Lövölde és a Dózsa György utcánál. A Templom és a Dózsa György utcai kereszteződésében baleset során megrongálódott beton korlát visszahelyezése és a sérült elemek pótlását végeztük el. A templom lépcső melletti vízelfolyó rács készítése és beépítése. Befejeztük a Jókai utca lépcsőjének befejezése kb. 30m betonozással. A templom lépcső és az Új utcát összekötő járda javítása a víz álltal kimosta, beszakadt szakaszon, illetve a sápi temetőnél szintén kimosott üreg feltöltése és visszajavítása. Kiskókai és a Szentimre út alatt átfolyó cső fúrása, és elhelyezése. Melegvölgyi út árok tisztítása. Buszmegálló építése és menetrendek kihelyezése. Sülyi templom melletti kandeláberek visszaállítása, a kitört üvegek pótlása.. Központi konyha gépjárművezető helyettesítés. Az összetört faszemetesek felújítása és az ellopott kresztáblák pótlása rendszeres munkát ad. Beszakadt áteresz visszajavítása (Petőfi u., Vasút u.). Tavasszal és ősszel a kerti csapok kinyitása és elzárása. Gépek, kerékpárok javítása. Intézményekben az eső csatornák tisztítása (falevelek). Az óvodákban ősszel a lehullott falevelek összesöprése és elszállítása, cserjék visszavágása. Rendezvényekre való bútorok és eszközök oda és visszaszállítása. Karácsonykor a díszvilágítás fel és leszedése és karácsonyfa beszerzése. A Fischer féle házban a fűtés rendszer fagytalanítása. Rendszeres vízszállítás. Közvilágítási lámpák ellenőrzése, hibák bejelentése. Ünnepekkor a zászlók kihelyezése és összeszedése. Bánya őrházának lebontása, sitt elszállítása.
. A munkáink egy részének elvégzésbe a közcélú foglalkoztatottak rendszeresen be vannak vonva.

Balassi óvoda

Gyerekbútorok, székek, mászókák, ablakkeretek javítása, fénycső csere, ételszállító kocsi felújítása, WC tartály csere, gáztűzhely átnézése. Udvar rendezése, rendszeres fűnyírás.

Központi óvoda

Fogas, zár, bojlerjavítás, tűzhelykapcsoló csere, WC tartály lefolyó javítása, polc és parafa táblakészítés, mozgásérzékelők cseréje, felázott parketta felszedése, parkettacsiszolás és lakkozás, ajtóüvegezés, bútorok átalakítása, küszöbkészítés és felszerelés, dug alj kiépítése, kerti padok és asztalok felújítása, rúgós játék telepítése, udvarrendezés, fűnyírás, sövényvágás. Udvar viacolorozása, esővíz elvezetésének megoldása. Játékok festése. 

Mátyás király u. óvoda

Mosdó javítás, kitört ajtóüveg cseréje, ágyak székek javítása, polckészítés, öltőzői fogasok felszerelése, WC javítás, színpad és járdakészítés, homokozó megnagyobbítása és homokkal való feltöltése, udvartakarítás és fűnyírás.

Sápi óvoda

Csap belső csere, többször zár javítás, megégett vezetékek cseréje, reflektor csere, termosztát javítása, küszöbborítás, udvari játékok festése és felújítása, villanyszerelés, ajtó és ablak passzítása, polc és lécek készítése, libikóka felújítása, szúnyogháló keret készítése, udvar takarítása és rendszeres fűnyírás. 

Bölcsőde

Ajtózár javítás, pellet leöntő kialakítása és rendszeres pellet szállítás, poroltók, polcok, tartók felszerelése, forgószékek összeállítása, függönykarnisok felszerelése, zár beszerelés, szúnyogháló keretkészítés és felrakás, passzítás, légkezelő főkapcsoló áthelyezése, fűnyírás.

Móra Ferenc iskola (Malom u.)
Ereszcsatorna javítás, tornaterem Lindab borítás javítása, egyik tanteremben a repedés elhárítása. Főkapcsoló javítás és bitósító betétek cseréje, armatúrák és égők cseréje, külső lámpajavítás, villanybojler átnézése, mozgásérzékelő felszerelése, labdafogó háló készítés, az előkertben lévő kettő fa kivágása és elszállítása.

Sápi iskola

Kapujavítás és hegesztés, öltöző ajtó javítása, fénycső csere, radiátor csere, csaptelep és lefolyószifon javítás, kapunyitó javítás, előtető tartóoszlopainak kiemelése, falikút cseréje, kukatároló aljzatbetonozása, parkettázás, székek hegesztése és festése.

Móra tag iskola 

Falikút cseréje magas, életveszélyes fák kivágása és elszállítása, Vízkőtelenítés a csövekben, a sportcsarnok fűtés megjavítása, gázkazánból kivezető kémény javítása, klíma berendezés leválasztása, számítógép áramkörének főkapcsoló szerelése, termosztát áthelyezése, régi csúszda betonalap kiásása és csúszda alap készítése.

Központi konyha

Kiszakadt konnektor javítás, villanysütő javítás, életveszélyes lépcső felújítása, hármas dug alj kiépítése, raktár festése és linóleum lerakása, salgó polc összeszerelés.

Losonci u. rendelő

Fénycső csere, fűtés légtelenítése,

Polgármesteri hivatal

Villanyszerelési munkák, tető cserép visszahelyezése, WC dugulás elhárítás,  ügyfélszolgálati pult összeszerelése, konyha mosogatószekrény javítás, víz és csatorna bekötés.

Védőnői szolgálat
Égőcserék, zárjavítás.

Családsegítő

Redőnyjavítás, fakivágás, konnektor szerelés, szék javítás, fa kivágás, segély csomagok pakolásában való segítés.

Művelődési ház

Vakolatjavítás, világítás javítása, esőcsatorna kibontása és cseréje, mobilszínpad szétszedhetőségének megoldása, új fénytechnika kiépítése, fűtés javítása.

Gyermekorvosi

Kémény bontás és újra építése, dugulás elhárítása, elektromos vezeték kiépítése a villamos mérő órától az emeleti lakásig. Gallyvágás. 

Iskola u. bérlakások

Tetőbeázás megszüntetése.

ÖNO

A raktárépülethez vezető térburkoló javítása, mosdószifon cseréje, csempézés, festés.

Sőtér kastély

A beázás megszüntetése cserép és kúpcserép javítással megtörtént. Fűkaszálás, gallyak visszavágása, elszállítása..

Falumúzeum
Az udvar egyenlőtlenségét tereprendezéssel oldottuk meg. Elkészült az udvari kemence (tetővel). A múzeum hátsó oldalán kialakított konyharész és mellékhelyiségének szennyvíz elvezetésének kialakítása a szennyvízgödörig (kb. 40m). Villanyszerelési munkák új vezetékkel való kiépítése a régi helyett, valamint az udvaron keresztül a színpadhoz áramvétel megoldása. Kerti csap létesítése az udvaron. Az épületen belül takarítás kettő alkalommal, vizes blokk kiépítése, külön WC, csempézés, padlóburkolás, festés stb. Rendszeres fűnyírás.

Hevesy park

A hősi emlékmű és környezetének felújítása és átépítése (feleannyi összegből sikerült, mint a vállalkozó árajánlata szerinti összeg). Viacolorozás, új burkoló lapok lerakása, lépcső felújítás, lánckorlát kiépítése, vizesárok fölé hídépítés, az emlékmű maratással való felújítása, tuja sor beültetése, virágokkal való díszítés, áramvételi lehetőség kiépítése, veszélyes fák kivágása ( a vihar következtében meghasadt fák kivágása).

Sáp orvosi rendelő

Az emlékfal építése (márványtábla) és környezetének kialakítása.

Cseri Tamás

